**Jens Peter Book-Jenssen**, ofte kalt **Book'n**, (født 14. november 1910 i Bærum, død 28. mars 1999 i Bærum) var en norsk sanger, tekstforfatter, revy- og revydirektør. Han var svært populær i radio, på plate og scene, særlig i 1930-, 1940- og 1950-årene. I Norge ble han ofte sammenlignet med Bing Crosby og Ernst Rolf, og han betød mye for norsk revykunst i etterkrigstiden.

Familie
-------

Jens Petter Book-Jenssen ble født i det som het Østre Bærum i 1910, av Olaf Jenssen fra Hamar og Johanne Mathilde Pauline Book fra Stockholm i Sverige. På farssiden var slekten fra Os i Østerdalen.

Liv og karriere
---------------

Jens Book-Jenssen var særlig kjent for sine melodiøse populærsanger. Med sin karakteristiske muntre, innsmigrende syngestil utgav han en lang rekke plater og opptrådte som gentlemannsaktig crooner i kabareter og revyer. Han dro på turneer over hele Norge, og gjestet også Sverige og USA. I periodene 1947–1950 og 1954–1959 var han dessuten direktør for revyteateret Chat Noir i Oslo. Blant Jens Book-Jenssens mange slagere kan nevnes «En liten gylden ring» (1936), «Jeg blir så glad når solen skinner» (1939), «Når kastanjene blomstrer i Bygdø allé» (1950) og 1956), «Nordlandsnetter» (1952), «Pike fortell meg et eventyr» (1953), «Det blir atter sol og sommer» (1954), «Norge i rødt, hvitt og blått» (1963) og «Det er lov å være bli'» (1985). 

#### 1930-årene

Jens Book-Jenssen debuterte i 1933 på scenen på Det Nye Teater og på grammofon med «Ancora Bar». Med over 400 innspillinger for platrselskapet Iversen & Frogh på etiketten Columbia i perioden 1933–1945 ble han raskt den dominerende norske plateartisten. Gjennombruddet kom med en av de aller største slagerne i denne perioden, «Når lysene tennes der hjemme». Senere fulgte blant annet «Vi seiler mot lykken», «Det er sommerkveldens melodi», «En liten gylden ring» og «En liten hvit gardenia» i 1936, «Den gamle syren» i 1937, «De lyse netters melodi» i 1938, «Var det en drøm» i 1938 og «Alle går rundt og forelsker seg» i 1940. 

Book-Jenssens gentlemannsaktige scenefremtoning var sterkt inspirert av Ernst Rolf, både når han var romantisk crooner i lett jazzifisert Bing Crosby-stil, når han sang sentimentale sanger om nordmenns liv på havet og om deres hjemlengsel, og når han fremførte feiende sjømannsvalser og Chat Noir-viser om Oslos fortreffeligheter. Han gjorde også rene jazzinnspillinger som «Lambeth Walk» i 1938 og «Alexander's Ragtime Band» i 1939.

#### 1945–1958

Teaterdirektøren og sangeren Jens Book-Jenssen med artistkolleger ved revyteateret Chat Noir i Oslo 1955, deriblant Carl Struve, Lalla Carlsen, Torhild Lindal og Turid Balke. Foto: Ragge Strand, *Billedbladet NÅ*/Arkivverket 
Etter krigen signerte han kontrakt med plateselskapet Nera og etiketten *Musica*, og fikk flere storslagere som «Nordsjøen», «Gudskjelovkvelden» og «Aftenklokker» i 1948. Den første versjonen av «Når kastanjene blomstrer i Bygdø Allé» kom i 1950. Den sangen slo imidlertid ikke an før den ble utgitt på nytt i 1956 i Egil Monn-Iversens arrangement. I 1953 kom «Jacob Skjærsliper» og «En sjømanns brud». I denne perioden var også Book-Jenssen i USA, hvor han i løpet av ett døgn sang inn over 20 sanger. Der hilste han også på den unge Elvis Presley, som karakteriserte ham som Europas Bing Crosby. I 1953 ble Egil Monn-Iversen Book-Jenssens faste arrangør, og totalt gjorde Book’n i perioden på Nera (1946–1958) rundt 150 innspillinger. Blant disse er de mest kjente «Nordlandsnetter» fra 1952, «Det blir atter sol og sommer» fra 1954 og «Min barndoms hvite jul (White Christmas)» i 1956.

I 1958 skiftet han etikett til HMV. Han gjorde cirka 40 innspillinger for HMV, blant annet «Norge i rødt, hvitt og blått» i 1963.

#### Melodi Grand Prix 1960

Han deltok i semifinalen for den første norske finalen i Melodi Grand Prix 1960 med «Frøken Alfabet» (Ernst Aas/ Oddvar Eika) og «Det blir sol hvor vi seiler» (Magnar Skorgen/ Egil Hagen). «Frøken Alfabet» gikk videre til finalen der den endte sist, sunget av Per Müller. Jens Book-Jenssen spilte inn både «Frøken Alfabet» og «Det blir sol hvor vi seiler» med Willy Andresens orkester 29. februar 1960. De to innspillingene ble utgitt på singelen HMV 45-AL 6092. 

#### Melodi Grand Prix 1963

I Melodi Grand Prix 1963 kom han på en andreplass med «Jakteskipperen» (Rolf Hansen/ Bernt Berggren) og på en tredjeplass med «Vi slentret (langs en vårlig sti)» (Lars Chr. Sande). Disse to sangene spilte han inn med Carsten Kloumans orkester 11. februar 1963. De ble utgitt på singelen His Master's Voice AL 6113.

#### 1968–1978

I 1968 kom singelen «Vi gratulerer (Congratulations)» med tekst av Juul Hansen.

For å innvie datidens mest moderne platestudio kontaktet plateselskapet Talent Jens Book-Jenssen i 1975, og resultatet ble en dobbelt-LP med 20 innspillinger i en alder av 65 år, med Book-Jenssens egen «Det går ingen veier tilbake» som tittelspor og mange av de gamle slagerne i nyinnspillinger. Denne platen bidro til at Book’n ble kåret til *Tidenes nordiske grammofonartist* i 1978, som ble overrakt av Bing Crosby på Momarkedet.

#### 1985-2007

I 1985, i en alder av 75 år, leverte Book’n kanskje en av sine aller største slagere «Det er lov å være bli'», med tekst av Book-Jenssen selv og musikk av Nick Borgen, produsert av Borgen og Arve Sigvaldsen. Det ble også bok, lydbok og flere samleplater.

Jens Book-Jenssen er norgeshistoriens suverent mest solgte plateartist[] og hans aktive karriere strakk seg over mer enn 60 år.

I 2007 var Book'n igjen aktuell med nytt album. Det bar tittelen *Et vennlig ord* og inneholdt helt nye produksjoner. Innspillingen av *Et vennlig ord* var et resultat av et samarbeid mellom NRK, Talent og plateselskapet Carambole Records. Albumet har 21 spor, alle produsert i 2007, der tidligere ubenyttede arkivopptak av Book-Jenssen har blitt supplert med nyinnspilte lydspor i nye arrangementer. I tillegg bidrar fem gjesteartister; Kirsti Sparboe med «Nordlandsnetter», Ørnulf Holthe med «En liten gylden ring», Bjøro Håland med «Når lysene tennes der hjemme», Stein og Martin Ingebrigtsen med «Hvite måke» samt Ellen Nikolaysen og Ørnulf Holthe i duett på Bookn's egen «Det går ingen veier tilbake».

Pseudonym
---------

Book-Jenssen skrev sangtekster under pseudonymet Peter Coob (etter hans mellomnavn Peter og Book – sistnevnte ord med bokstavene i omvendt rekkefølge og med C istedenfor K). Han ville at folk skulle tro at det var en engelskmann som hadde laget dem. Sangen «Julaften ved roret», som han sang inn på plate i 1937, er en av hans tekster; melodien er komponert av Sven Runö.

Deltakelser i Melodi Grand Prix
-------------------------------

| År | Tittel | Plassering i den norske finalen |
| --- | --- | --- |
| 1960 | «Månen tur-retur» | Nr. 11 i semifinale |
| 1960 | «Frøken Alfabet» | Nr. 4 i semifinale, i finalen fremført av Per Müller |
| 1960 | «Det blir sol hvor vi seiler» | Nr. 9 i semifinale |
| 1960 | «En bukett anemoner» | Nr. 9 i semifinale |
| 1963 | «Vi slentret langs en vårlig sti» | Nr. 3 |
| 1963 | «Jakteskipperen» | Nr. 2 |

Filmografi
----------

* 1977: *Lykkespill* (Krimserie på NRK1)
* 1975: *Einar Schankes gledeshus*

Diskografi
----------

#### 78-plater

* *Har Du Seilt På De Fremmede Kyster* (A-siden) / *En Sjømanns Jul På Havet* (B-siden) (1936)
* *Ned'i Dalen* (A-siden) / *Julaften Ved Roret* (B-siden) (1937)
* *Mine drømmers ø* (A-siden) / *Lyklige land, solfyllte strand* (B-siden) (1938)
* *Vi Seiler For Gamle Norge* (A-siden) / *Sjømannen Og Stjernen* (B-siden) (1948)
* *Sjömannsjul På Hawaii* (A-siden) / Hawaii-nocturne (B-siden) (1948)
* *Aftenklokkene* (A-siden) / *Han Kom Hjem På Selve Julekvelden* (B-siden) (1949)
* *Litt solskinn og litt regn* (A-siden / *Når kastanjene blomstrer* (B-siden) (1950
* *Jeg Har Forelsket Meg* (A-siden) / *Blåklokker* (B-siden) (1950)
* *De Sorte øynes Makt* (A-siden) / *Godnatt, Irene*(B-siden) (1951)
* *Første Gang* (A-siden) / *Jeg Vil Sitte På En Sky Og Gynge (...Høyt I Det Blå)* (B-siden) (1951)

* *Jeg Har Min Hest, Jeg Har Min Lasso* (A-siden) / *Musikk Og Sang Og Begerklang* (B-siden) (1952)
* *Den Største Av Alle Feil* (A-siden) / *Marguerite* (B-siden) (1952)
* *Christine Olsen Oh-hoi!* (A-siden; undertittel: Sjømannsfox) / *Atter Stevner Vi Ut* (B-siden) (1954)
* *Nötterövalsen* (A-siden) / *Emigrantvalsen* (B-siden) (1954)
* *En Grønn Liten Kjerre (Little Black Buggy)* (A-siden) / *Ann-Caroline* (B-siden) (1955)
* *Sjømannsjul På Hawaii* (A-siden) / *Aftenklokker* (B-siden) (1956)

#### LP- og singleplater

* *Bookn's Evergreens 1* (1957)
* *Bookn's Evergreens 2* (1957)
* *Bookn's Evergreens 3* (1957)
* *Kan du huske* (1959)
* *Säg det i toner* (1959)
* *Jens Book Jenssen Sings USA* (1960)
* *Songs and Dances From Norway* (1960) med Walter Eriksen og Sven Tollefsen
* *Sings Norwegian Songs* (1961)
* *Letters From Norway* (1963) med Inger Jacobsen
* *Book'n* (1967)
* *Nå er det jul igjen* (1968)
* *Det går so go' en vei* (1971)
* *Vi er dus med hele landet* (1973)
* *Med lua på snei* (1974)
* *Si det i toner* (1974)
* *Einar Schankes gledeshus* (1974)
* *Det går ingen veier tilbake* (1975)
* *Gamle revyviser* (1978)
* *Jeg har mitt hjerte i Oslo* (1979)
* *Under den hvite bro* (1980)
* *Det er lov å være bli'* (1985)
* *Gledens ambassadør* (1995)
* *Book'n-Boken* (1999)
* *Mitt liv* (2000)
* *Det er lov å være bli'* (2003)
* *Diamanter* (2006)
* *Et vennlig ord* (2007)
* *Tenk om det var jul hele året* (2007)
* *Jul - over sjø og land* (2008)
* *Det er lov å være bli'* (2009)
* *Det blir atter sol og sommer* (2010)
* *Jens Book-Jenssen Vol.1* (2011)
* *Jens Book-Jenssen Vol.2* (2011)
* *Jens Book-Jenssen Vol.3* (2011)
* *Jens Book-Jenssen Vol.4* (2011)
* *Jens Book-Jenssen Vol. 5* (2011)
* *Jens Book-Jenssen Vol. 6* (2011)
* *Jens Book-Jenssen Vol. 7* (2011)
* *Jens Book-Jenssen Vol. 8* (2011)
* *Jens Book-Jenssen Vol. 9* (2011)
* *Jens Book-Jenssen Vol. 10* (2011)
* *Jens Book-Jenssen Vol. 11* (2011)
* *Jens Book-Jenssen Vol. 12* (2011)
* *Jens Book-Jenssen Vol. 13* (2011)
* *Jens Book-Jenssen Vol. 14* (2011)
* *Jens Book-Jenssen Vol. 15* (2012)
* *Jens Book-Jenssen Vol. 16* (2012)
* *Jens Book-Jenssen Vol. 17* (2012)
* *Jens Book-Jenssen Vol. 18* (2012)
* *Jens Book-Jenssen Vol. 19* (2012)
* *Jens Book-Jenssen Vol. 20* (2012)
* *Jens Book-Jenssen Vol. 21* (2012)
* *Jens Book-Jenssen Vol. 22* (2012) sanger på svensk
* *Jens Book-Jenssen Vol. 23* (2012) sanger på svensk

Priser og utmerkelser
---------------------

* Spesialpris under Spellemannprisen 1972
* Leonardstatuetten i 1974
* Gammleng-prisen som veteran i 1982
* Leif Justers ærespris

Referanser
----------

1. 1 2   Store norske leksikon, Store norske leksikon-ID Jens\_Book-Jenssen[Hentet fra Wikidata]
2. 1 2   Norsk biografisk leksikon, oppført som Jens Peter Book Jenssen, Norsk biografisk leksikon ID Jens\_Book\_Jenssen, besøkt 9. oktober 2017[Hentet fra Wikidata]
3. 1 2   nbl.snl.no[Hentet fra Wikidata]
4. ↑   www.geni.com[Hentet fra Wikidata]
5. 1 2  «Jens Book Jenssen». SNL. 11. mars 2012. Besøkt 11. mars 2012.
6. ↑  *Norsk biografisk leksikon*. Oslo: Kunnskapsforl. 1999. ISBN 8257307343.
7. ↑  «78 Record: Jens Book-Jenssen - Ned'i Dalen (1937)». Besøkt 19. januar 2017.
8. ↑  «78 Record: Jens Book-Jenssen - Har Du Seilt På De Fremmede Kyster (1936)». Besøkt 19. januar 2017.
9. ↑  «78 Record: Jens Book-Jenssen - Ned'i Dalen (1937)». Besøkt 19. januar 2017.
10. ↑  «78 Record: Jens Book-Jenssen - Mine drømmers ø (1938)». Besøkt 19. januar 2017.
11. ↑  «78 Record: Jens Book-Jenssen - Vi Seiler For Gamle Norge (1948)». Besøkt 19. januar 2017.
12. ↑  «78 Record: Jens Book-Jenssen - Sjömannsjul På Hawaii (1948)». Besøkt 19. januar 2017.
13. ↑  «78 Record: Jens Book-Jenssen - Aftenklokkene (1949)». Besøkt 19. januar 2017.
14. ↑  «Jens Book Jenssen\* - Litt Solskinn Og Litt Regn / Når Kastanjene Blomstrer». *Discogs* **(engelsk)**. Besøkt 12. januar 2019.
15. ↑  «78 Record: Jens Book-Jenssen - Jeg Har Forelsket Meg (1950)». Besøkt 19. januar 2017.
16. ↑  «78 Record: Jens Book-Jenssen - De Sorte øynes Makt (1951)». Besøkt 19. januar 2017.
17. ↑  «78 Record: Jens Book-Jenssen - Förste Gang (1951)». Besøkt 19. januar 2017.
18. ↑  «78 Record: Jens Book-Jenssen - Jeg Har Min Hest, Jeg Har Min Lasso (1952)». Besøkt 19. januar 2017.
19. ↑  «78 Record: Jens Book-Jenssen - Den Største Av Alle Feil (1952)». Besøkt 19. januar 2017.
20. ↑  «78 Record: Jens Book-Jenssen - Christine Olsen Oh-hoi! (1954)». Besøkt 19. januar 2017.
21. ↑  «78 Record: Jens Book-Jenssen - Nötterörvalsen (1954)». Besøkt 19. januar 2017.

Eksterne lenker
---------------

* (en) Jens Book-Jenssen – kategori av bilder, video eller lyd på Commons Rediger på Wikidata
* (en) Jens Book-Jenssen på Internet Movie Database Rediger på Wikidata

* (no) Jens Book-Jenssen hos Sceneweb Rediger på Wikidata
* (en) Jens Book-Jenssen på Discogs Rediger på Wikidata

* (en) Jens Book-Jenssen på MusicBrainz Rediger på Wikidata

* (en) Jens Book-Jenssen på Genius — sangtekster Rediger på Wikidata
* (no) Biografi i *Norsk pop- og rockeleksikon* fra 2005
* (no) Plateselskapet som utgir Book-Jenssens «Et vennlig ord» i 2007

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** BIBSYS **·** Geni **·** VIAF **·** LCCN **·** ISNI **·** KulturNav **·** MusicBrainz **·** Discogs
 |